सब इंस्पेक्टर का एटीएम कार्ड बदलकर निकाले 2.33 लाख
नई दिल्ली | दिल्लीके करावल नगर में ठगों ने सब-इंस्पेक्टर का एटीएम बदलकर उनके बैंक खाते से 2.33 लाख रुपए निकाल लिए। 10 दिन बाद स्टेटमेंट चेक करने पर दरोगा को इसकी भनक लगी। मामले में सेंट्रल डिस्ट्रिक्ट के दरियागंज थाने में मुकदमा दर्ज किया गया है। पुलिस ठगों की तलाश कर रही है। एसआई यशपाल सिंह सेंट्रल डिस्ट्रिक्ट में तैनात हैं। वे तीस हजारी कोर्ट में ड्यूटी देते हैं। दरोगा के मुताबिक एटीएम से रुपए निकालने के दौरान उन्होंने अंजान युवकों को मदद मांगी थी। युवकों को कार्ड थमाकर उन्होंने अपना पिन भी उन्हें बता दिया। इसी दौरान ठगों ने उनका एटीएम बदल लिया। इसके बाद ठग उनके कार्ड से रुपए निकालते रहे। वहीं मोबाइल पर रहे मैसेज अलर्ट पर सब-इस्पेक्टर ने ध्यान नहीं दिया, जिसका खामियाजा उन्हें 10 दिन बाद 2.33 लाख की ठगी के रूप में भुगतना पड़ा। 10 दिन बाद बैंक में स्टेटमेंट चेक करने पर उन्हें ठगी का पता चला।
10 दिन बाद स्टेटमेंट चेक करने पर ठगी का पता चला, मामला दर्ज
hin_Deva hin_Deva hin_Deva